ईशा गुप्ता

ईशा गुप्ता (जन्म: २८ नोव्हेंबर १९८५)   एक भारतीय अभिनेत्री, मॉडेल आणि २००७ च्या मिस इंडिया इंटरनॅशनल स्पर्धेची विजेती आहे. तिने हिंदी, तेलुगू तसेच तमिळ भाषेतील चित्रपटात, अभिनेत्री म्हणून काम केले आहे.

गुप्ताने २००७ मध्ये फेमिना मिस इंडिया स्पर्धेत प्रवेश केला, जिथे तिने तिसरे स्थान पटकावले आणि मिस इंडिया इंटरनॅशनल खिताब जिंकला आणि नंतर मिस इंटरनॅशनल स्पर्धेत भारताचे प्रतिनिधित्व केले. यामुळे तिला चित्रपटातील भूमिकांच्या ऑफर मिळाल्या आणि २०१३ च्या व्यावसायिकदृष्ट्या  यशस्वी चित्रपट जन्नत 2 मध्ये तिने अभिनयात पदार्पण केले, ज्यामुळे तिला सर्वोत्कृष्ट महिला पदार्पणासाठी फिल्मफेअर पुरस्कारासाठी नामांकन मिळाले. चक्रव्यूह (२०१२) या राजकीय चित्रपटातील तिच्या भूमिकेसाठी तिची प्रशंसा झाली परंतु विनोदी चित्रपट हमशकल्स (२०१४) मधील तिच्या अभिनयाला फारसा प्रतिसाद मिळाला नाही. तिचे सर्वाधिक कमाई करणारे चित्रपट  राझ ३डी (२०१३),  रुस्तम (२०१६) आणि बादशाहो (२०१७) हे आहेत.

वैयक्तिक आयुष्य 
गुप्ता यांचा जन्म नवी दिल्ली येथे झाला. तिचे वडील निवृत्त हवाई दल अधिकारी असून तिची आई घरगृहिणी आहे. तिला नेहा नावाची बहीण आहे. तिचे बालपण देहरादून, हैदराबाद आणि दिल्ली येथे गेले. तिने स्कूल ऑफ कम्युनिकेशन, मणिपाल युनिव्हर्सिटी, मणिपाल येथून मास कम्युनिकेशन चे शिक्षण पूर्ण केले आहे. त्यानंतर लवकरच तिने भारतीय चित्रपट सृष्टी बॉलिवूडमध्ये करिअर केले.

कारकीर्द 
गुप्ता यांनी २००७ मध्ये फेमिना मिस इंडिया या सौंदर्य स्पर्धेत भाग घेतला, जिथे तिने मिस फोटोजेनिक हा पुरस्कार जिंकला. तसेच मिस इंडिया इंटरनॅशनल स्पर्धेत ती तिसरी आली. इ.स. २०१० मध्ये किंगफिशर कॅलेंडरमध्ये तिने मॉडेल म्हणून काम केले.

चित्रपट सूची

संदर्भ

बाह्य दुवे 

 

हिंदी दूरचित्रवाहिनी अभिनेत्री
तमिळ चित्रपट अभिनेत्री
तेलुगू चित्रपट अभिनेत्री
हिंदी चित्रपट अभिनेत्री
भारतीय चित्रपट अभिनेत्री
इ.स. १९८५ मधील जन्म
हयात व्यक्ती
स्त्री चरित्रलेख